Source: http://jogaszvilag.hu/rovatok/napi/nem-kell-szocialis-tamogatast-adni-kezdetben
Timestamp: 2016-06-25 10:24:02
Document Index: 12879585

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Kúria ']

Nem kell szociális támogatást adni kezdetben - Napi - Jogászvilág
Rendszerünk új funkciókkal bővült, amelyet ezen az idegenevezetésen keresztül szeretnénk bemutatni Önnek!Az újdonságok kiemelten szerepelnek ebben a nézetben és ha az egyes elemek fölé viszi az egeret, további információt kaphat azokkal kapcsolatban. Nem kell szociális támogatást adni kezdetben
2016. 02. 25. 16:58
EU, szociális támogatás Tweet
Az EU-tagországoknak nem kötelező szociális ellátásokat nyújtani az uniós társállamokból érkezőknek a tartózkodásuk első három hónapjában. A luxembourgi székhelyű uniós intézmény ítéletében egy német bíróság által feltett kérdésekre adott választ. Az ügy előzménye, hogy Észak-Rajna-Vesztfália német tartomány egyik munkaügyi központja megtagadta, hogy a megélhetési költségek fedezésére ellátásokat folyósítson a spanyol Joel Pena Cuevas és fia számára németországi tartózkodásuk első három hónapjában. A hatályos német jogszabályok úgy rendelkeznek, hogy a külföldiek az első három hónapban főszabály szerint ki vannak zárva az ilyen ellátásokból - írta közleményében a bíróság.Az ECJ csütörtöki határozatával megerősítette a közelmúltban kialakított ítélkezési gyakorlatát, miszerint az uniós polgárokról szóló irányelv lehetővé teszi, hogy az EU-tagállamok társadalombiztosítási rendszerük pénzügyi egyensúlyának megőrzése céljából az első három hónapban bármilyen szociális segítségnyújtást megtagadjanak a társországok állampolgáraitól. A bíróság szerint ilyen esetben nem kötelező az érintett személy egyedi helyzetének vizsgálata.II. Wolters Kluwer Jogi Konferencia2016. május 11-12. között kerül megrendezés a II. Wolters Kluwer Jogi Konferencia, melynek fő témái között az új Ptk. gyakorlata, valamint az új polgári perrendtartás szerepel.Napijeggyel a részvétel mindössze 39.990 Ft+ áfa!Részletes program és jelentkezés >>Az előzetes döntéshozatali eljárás lehetővé teszi, hogy a tagállami bíróságok az előttük folyamatban lévő jogvita keretében a közösségi jog értelmezésére vagy valamely uniós jogi aktus érvényességére vonatkozó kérdést terjesszenek az ECJ elé. Az uniós testület nem dönti el a jogvitát, a nemzeti bíróság feladata marad, hogy az ügyet a luxemburgi székhelyű testület határozata alapján elbírálja. A határozat mindazonáltal a tartalmilag hasonló kérdésben eljáró más nemzeti bíróságokat is köti.(MTI) Tweet
Alkotmánybíróság jogeset Fővárosi Ítélőtábla adatvédelem bíróság Handó Tünde Európai Bíróság új Ptk mediáció Fővárosi Törvényszék büntetőjog Szegedi Ítélőtábla Kúria Emberi Jogok Európai Bírósága új Ptk. Új Jogtár OBH Országos Bírósági Hivatal Olvasta már?